c: text/html

text:
Imirongo y'ingenzi ku kwita ku Byanditswe “buri munsi”
Imirongo ikoresha Ijambo “buri munsi”
Zaburi 68:19. Imana yitangira kutwitaho, kudutabara, no kutuyobora (1 Petero 5:6-7). Ni yo itwikorerera imitwaro, ariko icyo dukeneye ni ukwiga gushyira Umwami imitwaro yacu buri munsi (Imigani 8:34) mu kwicisha bugufi imbere y'imigambi yayo isumba-byose.
Imigani 8:34. Imigisha yasezeranijwe abatega amatwi, ariko ugutega amatwi kujyana ku migisha ni ugutegereza Umwami buri munsi nka Databuja n'uduhaza.
Matayo 6:11. Herekana ko gukenera kubeshwaho n'Imana ari ibya buri munsi nk'uko gukenera gusenga ngo Imana iduhe ari ibya buri munsi.
Luka 9:23. Gukurikira Umwami ni uruhare rwacu rwa buri munsi rurimo ko ibyifuzo no gushaka byacu bigomba kubahiriza ibye. Kugira ngo ibi bibeho by'ukuri, dukeneye kubana na We buri munsi, tugategerereza ku ntebe Ye y'ubwami.
Ibyakozwe 17:11. Uyu murongo uvuga uko Imana ibona abasuzuma Ijambo ryayo buri munsi, kandi werekana imyifatire ikenewe ku gihe gikwiriye hamwe n'Imana: gushaka kumenya icyo Imana yavuze mu Ijambo ryayo. Gereranya n'imirongo ikurikira - 2 Abakorinto 8:11-12; 2 Abakorinto 8:19; 2 Abakorinto 9:2. Ibya buri munsi byibandwaho mu Byakozwe 17:11 havugwa ukuntu Abayuda b'i Borea, bayobowe kandi bategurwa n'Umwuka Wera no kwigisha kwa Pawulo na Sila, bari biteguye kandi bashaka kwakira Ibyanditswe buri munsi. “Umutima ukunze” byerekeye ku gitekerezo cy'ubushake n'umwete ari wo ngaruka y'uburyo bumwe bwo kwitegura bibyara umutima ukunze cyangwa ubushake kandi ibyo biteza imbere ibyo dukora.
1 Abakorinto 15:31. Gereranya umurongo wa 32 n'igice urimo hamwe n'impamvu zidutera gukora ibyo dukora. Haba se harimo isano hagati y’umuntu wenyine n’Umwami buri munsi no gupfa buri munsi ku mpamvu zo kwikunda no kwiyoborera ubugingo, n’ibindi?
Imirongo ikoresha “uyu munsi”
Zaburi 95:7-9. Mbese hari ihuriro ubona mu mirongo ya 7 n'ikurikira n'imirongo 1-6? Ese hari ihuriro hagati y'Imana nk'Umwungeri, no kwumva Ijambo Rye, no kwinangira imitima kwacu? Mbese umurongo wa 9 ni igisubizo cy'umutima winangiye? Tugerageza Imana dute?
Abaheburayo 3:7, 13, 15 n'Abaheburayo 4:7. Ni mu buryo ki umwanditsi w'Abaheburayo asubira mu magambo yo mu Isezerano Rya Kera?
Yakobo 4:13. Ingaruka z'uyu murongo ni izihe ku gihe amarana n'Umwami buri munsi? Twese dufata imigambi ya buri munsi yo kuyoborwa n'Imana no kwicisha bugufi imbere y'ubushake bwayo. Mugihe ntafashe igihe cyo kwihererana n'Umwami kubwo kwihererana na We kugira ngo muzanire ibyanjye byose, nshobora no gusanga nicira urubanza kandi nshaka kwiyoborera ubugingo bwanjye. Gereranya n'imirongo ya 14-17.
Imirongo ikoresha “mu gitondo”
Zaburi 5:3. Uyu murongo uvuga ukuntu Dawidi yiyemeje, akurikije gusobanukirwa kwe ko adakwiriye, kumarana igihe n'Imana ngo imukomeze ubwenge, umutima, n'ubushake.
Zaburi 55:17. Uyu murongo werekana ko igihe cyo kubana n'Imana atari mu gitondo gusa (1 Abatesalonike 5:17). Byerekana ko Dawidi yari yariyemeje gushyira Umwami imitwaro ye. Twagombye kwumva twishyira tukizana mu kubwira Imana ibyo dutekereza aho kugerageza gukuraho cyangwa kurwanya ibyo dushaka. Ni Imana Data izi uko turemwe, ko turi umukungugu, kandi itwitaho nka se w'abana. Twagombye kwumva iteka twisanga kubwira Umwami ibitubabaza. Dukunze kubona ibi muri Zaburi, ariko iyo tubwira ibyacu abantu, amahame n'imigambi byo mu Byanditswe byagombye kuyobora ibyo tubabwira. Twagombye kubabwira mu gihe gikwiriye, mu rukundo, n'intego yo gukomeza abo tubwira (Imigani 15:23; 25:11-13; Abefeso 4:29).
Zaburi 143:8. Reba uburyo butandukanye bw'igihe tugirana n'Imana - gusenga mu guhimbaza, gushima no kwemera ubuntu bw'Imana no kwiringirwa kwayo, gusengera kwerekwa, kwiga Ijambo, gusengera gufashwa.
Zaburi 88:13; Zaburi 92:2; Zaburi 119:62.
Yesaya 50:4. “Umwami IMANA Impaye ururimi rw'abigishijwe, kugira ngo menye gukomeresha urushye amagambo; inkangura uko bukeye, ikangurira ugutwi kwanjye kwumva, nk'abantu bigishijwe.” NIV yo yanditse ngo, “nk'ururimi rwigishijwe, kumenya ijambo rifasha unaniwe,” naho KJV ivuga ngo, “ururimi rw'uwigishijwe, kugira ngo mbashe kumenya kubwira unaniwe ijambo mu gihe gikwiriye.”
Ni izihe zimwe mu mpamvu n'ingaruka z'ubusabane dushobora kwiga muri iki gice mu bumwe bwacu n'Umwami bwa buri munsi n'intego y'ubugingo? (a) Umwami Imana agomba kuba isoko yacu y'ibanze y'inyigisho. Ibi byerekana ko dukeneye ubucuti magara n'Umwami, kumutegera amatwi mbere ya byose (reba Zaburi 119:102). (b) Ubumwe bukomeye n'Imana bwa buri munsi bwegereza umutima ku Mana kandi bukaduha umutima wo gufasha abandi. (c) Tubona muri ibi ko dukeneye gukomera ku Mana, buri gitondo. (d) Tunakeneye muri ibi ubwenge bwo gutega amatwi. Muri iki gihe dufite byinshi dukora aho gufata igihe ngo twumve Imana.
Amaganya 3:23. Reba imirongo ibanziriza n'iwukurikiye. Ni iki gishya cya buri gitondo? Bigirwa bishya bite? Gutegereza Umwami no kumushaka ni uruhare rwacu rwa buri gitondo.
Mariko 1:35. Ni nde wagiye ahiherereye? Yagiye ryari? Mu buhe buryo? Niba yarumvise abikeneye, kuki tutarushaho kubikenera?
Imirongo ku mbaraga no kubaturwa ku bw'ubusabane bwa buri munsi
Zaburi 119:45, 104-105, 114, 127-128, 133.
Imirongo ku kwicisha bugufi mu mutima imbere y'Umwami
Kubera ko kwihererana n'Imana buri munsi ari ukwicisha bugufi mu mutima w’umuntu imbere y'Imana, imirongo ikurikira ni ingenzi kuyitekerezaho: Zaburi 119:36, 112; 141:4; Imigani 2:2; 4:2; 5:1; 22:17; Yesaya 55:3; Yeremiya 7:24, 26; 11:8; 17:23; Abaheburayo 4:16; Yakobo 4:8.
Related Topics: Basics for Christians

robotstxt: allowed

filter: keep


text:
Gatsibo: Hatangijwe itorero ry’igihugu mu Mirenge ku rwego rw’Akarere
Uyu munsi tariki ya 15 Gashyantare nibwo hatangijwe gahunda y’itorero ry’igihugu mu Mirenge ku rwego rw’akarere. Mu Karere ka Gatsibo iyi gahunda ikaba yatangirijwe mu Murenge wa Kabarore.
Iyi gahunda igamije kwigisha abanyarwanda mu nzego zose amasomo ajyanye n’uburere mbonera gihugu hibandwa cyane ku mateka yaranze igihugu cyacu, nkuko bitangazwa na Upfuyisoni Bernadette uhagarariye itorero ry’igihu mu Karere ka Gatsibo.
Upfuyisoni yagize ati:”iyi ni gahunda y’itorero ry’igihugu mu gihugu cyose, aho tuzigisha abatura Rwanda amasomo ajyanye no gukunda igihugu, ibi bikaba byarahozeho kuva na mbere mu Rwanda rw’abasogokuruza, twizeye rero ko bizafasha mu gusigasira ubusugire bw’igihugu”.
Abaturage bazajya bigishwa hakurikijwe ibyiciro, bakaba bari mu byiciro bitatu aribyo abari hagati y’imyaka 3 kugaza ku myaka 13, hakaba ikiciro cya kabiri kigizwe n’abari hagati y’imyaka 15 kugeza kuri 35, n’ikiciro cy’abasheshe akanguhe.
Muri uyu muhango herekanwe n’ibikorwa byagezweho n’abaturage mu rwego rw’ubuhinzi n’ubworozi, ikoranabuhanga hakaba hanabaye igikorwa cyo kugabirana aho inka ebyiri zahawe abatishoboye.
Gahunda y’itorero ry’igihugu igamije kubaka igihugu gifite abaturage bagikunda, bafite uburere, basobetse ubumwe byose mu muco uranga abanyarwanda.


text:
Rwanda | Kanama: abaturage biyubakiye ibiro by’utugari bakoresheje umuganda
Abaturage bo mu murenge wa Kanama akarere ka Rubavu bashimwa kuba bamaze kwiyubakira utugari dutanu mu tugari turindwi, bakoresheje imbaraga zabo mu muganda, none bageze ku rwego rwo kubaka ibiro by’imidugudu.
Nkuko Guverineri w’intara y’uburengerazuba Celestin Kabahizi yabitangaje mu nama yagiranye n’abayobozi b’inzego z’ibanze taliki ya 5/10/2012 ngo abandi bayobozi b’utugari bari bakwiriye kurebera kubo muri Kanama kuko bafatanyije n’abaturage kwiyubakira inyubako z’utugari, nyamara imirenge ikize nka gisenyi batarabishobora.
Uretse kuba Guverineri ashima abaturage bo mu murenge wa kanama, minisiteri y’ubutegetsi ishima uyu murenge kuza ku mwanya wa gatatu ku rwego rw’igihugu mu ndashyikirwa mu bikorwa by’umuganda, ishyikiriza uyu murenge ibihembo by’ishimwe birimo miliyoni imwe y’amafaranga y’ uRwanda, igikombe n’ icyemezo cy’ishimwe mu rwego rwo kubashimira.
Inyubako z’utugari twubatswe biciye mu muganda zihabwa agaciro ka miliyoni 54 z’amafaranga y’u Rwanda zikubakwa mu bikorwa by’umuganda mu mwaka w’2012
Abaturage bo mu murenge wa Kanama bavuga ko bari bakoze bagamije kwiteza imbere batazi ko bazahembwa ubwo bahembwe bakaba bavuga ko bagiye gufatanya n’ubuyobozi bwabo mu bikorwa biteza imbere umurenge ubutaha bakazaba abambere mu bikorwa byo kurwanya isuri, kubungabunga ibyagezweho, kuzuza utugari tutubatswe hamwe kwiyubakira inyubako z’imidugudu.
Kuba bamwe mubaturage bavuga ko bamaze kumva uruhare rwabo mu gukora ibikorwa byo guteza imbere umurenge wabo, bitanga ikizere ko n’indi mirenge izagenda iyigiraho mu kwiyubaka, abaturage bakaba basabwa kwiha agaciro baharanira kugera ku iterambere bagizemo uruhare kurusha uko baza kubikorerwa.


text:
Kuri uyu wa 19 Mata 2014, ku bufatanye n’ikigo cy’igihugu gishinzwe iterambere (RDB) abayobora ba mukerarugendo babakura ku kibuga cy’indege babatwara mu bikorwa bitandukanye by’ubukerarugendo bibumbiye mu ishyirahamwe RWASAGA (Rwanda Safari Guides Association) basuye ahantu nyaburanga hatandukanye n’amahoteli mu Karere ka Karongi bavuga ko basanze hari byinshi batari bazi kandi bishobora gukurura ba mukerarugendo maze bagenda biyemeje gukorera ubuvugizi ubukerarugendo bwo muri ako karere.
Bimwe mu byo basanze byakurura ubukerarugendo muri Karongi harimo nk’imisozi y’icyayi ya Gisovu ndetse n’inguge ziri muri iyo misozi. Gakire Callixte, umukozi wa RDB mu ishami ryo guteza imbere ubukerarugendo no kubungabunga ibikorwa nyaburanga, avuga ko uru rugendoshuri rwari rugamije gufasha aba bayobozi ba bamukerarugendo kugira amakuru ahagije ku byiza nyaburanga by’u Rwanda bityo bakajya bamenya ibyo babwira abo baba bagiye kuyobora mu gihe bagiye kubwatara kugira ibyo basura. Yagize ati “Hari ubwo umuguide ajya kuyobora umuntu akamubwira amakuru yagera aho amutwaye agasanga bitandukanye n’ibyo yari yamubwiye mbere y’uko bahaguruka.”
Uyu mukozi wa RDB akaba avuga ko iyo hatanzwe amakuru atari yo bitewe n’uko uyobora umushyitsi aba yatanze amakuru y’ahantu adaheruka bituma ba mukerarugendo bumva bahawe serivisi mbi. Akomeza avuga ko kandi ibikorwa nyaburanga bihora byiyongera bityo uyobora umushyitsi akaba yamabwira amakuru y’igice cyangwa akamutwara hamwe ahandi akahasiga bitewe n’uko haba ari hashya. Aha Gakire Callixte akaba yahereyeho atanga urugero nko ku misozi ya Gisovu mu Karere ka Karongi. Avuga ko ubwiza bw’imisozi y’icyayi ya Gisovu n’inguge zihaba biri mu bintu ba mukerarugendo bakunda cyane. Agira ati “Gisovu ntiyari yatangira gusurwa neza kandi ni heza cyane! Hari byinshi byashimisha ba mukerarugendo.”
Mu bindi yibanzeho cyane bishobora gutuma abasura Akarere ka Karongi bagatindamo harimo ikiyaga cya Kivu. Iki kiyaga kirimo uturwa twinshi kandi twiza nka akarwa k’amahoro, akarwa ka Napoleon n’utundi adashidikanyaho ko ba mukerarugendo badukunda cyane, hakaba n’amahoteli ashobora kubafasha mu byo bakenera byose kugira ngo babe bahatinda. Kugeza ubu mu Mujyi wa Kibuye mu Karere ka Karongi, umujyi usa n’ukikijwe n’ikiyaga cya Kivu, hari amahoteli arindwi. Niyonsaba Cyriaque, Umunyamabanga Nshingwabikorwa w’Umurenge wa Bwishyura mu Karere ka Karongi, uyu mujyi wubatsemo, avuga ko bateganya kuhubaka andi mahoteli abiri harimo n’iy’inyenyeri eshanu izubakwa n’abanya Lybia.
Niyonsaba akomeza avuga cyakora ko ayo mahoteli akiri make ukurikije n’imiterere y’Akarere ka Karongi n’abakerarugendo bahaza. N’ubwo ariko avuga ko ibikorwaremezo bikiri bike na we yemeza ko hatari hagera ku rwego rushmishije rw’ubukerarugendo kuko ngo ugereranyije umubare wa bamukerarugendo bahaza n’ibikorwa bashobora gusura bihari ngo usanga uwo mubare ukiri hasi. Uyu Munyamabanga Nshingwabikorwa w’Umurenge wa Bwishyura akavuga ko bagiye gufatanya n’aba bayobozi ba bamukerarugendo ndetse na RDB ku buryo ubukerarugendo bwiyongera mu Karere ka Karongi.
Mu kiganiro na bamwe mu bayobora bamukerarugendo bakaba bemeza ko uburanga bwa Karongi burenze uko babutekerezaga. Kwizera Patrick, Umuyobozi wungirije w’ishyirahamwe riyobora ba mukerarugendo, RWASAGA, yagize ati “ RDB yadufashishe kugira ngo kubona amakuru ku hantu nyaburanga hatari hazwi kugira ngo bishobore guteza imbere abaturage bahatuye.” Kwizera akavuga ko bagiye gutanga amakuru kuri ba mukerarugendo bayobora kugira ngo bashobore kuhasura kuko na we ngo yahabonye ubwiza buhebuje.
Kwizera akomeza avuga ko ubundi mu bukerarugendo habamo igihe ba mukerarugendo Babura (raw season), ngo bikaba byatuma bagabanuka cyane iyo ibyo basura ari bike. Kuba bungutse byinshi bashobora gusura ngo akaba asanga biri mu bizakemura iki kibazo. Yagize ati “ Iyo habayeho ibikorwa nyaburanga byinshi bigaragara bituma ba mukerarugendo biyongera kubera ko hirya y’ingagi hari ibindi byinshi bashobora kubona.”
Aba bayobozi ba bamukerarugendo bakaba kuva ku wa mbere tariki 14 Mata 2014 kugeza ku wa 19 Mata 2014 bari bari mu rugendoshuri bateguriwe na RDB ifatanyije n’ishyirahamwe ryabo RWASAGA, rugamije gutuma babona amakuru afatika ku bikorwa by’ubukerarugendo mu Ntara y’Uburengerazuba n’iy’Amajyepfo. Ibi ngo bikaba bizajya bibafasha kubona uko baha amakuru ba mukerarugendo mbere y’uko bahaguruka bagiye gusura ahantu nyaburanga hatandukanye.


text:
Domitila NABIBONE (Igice 1)
-
- Written by rwandagospel
- Published in Soma
- Read 5107 times
- font size decrease font size increase font size
- Be the first to comment!
Nitwa Domithila NABIBONE navukiye mu misozi y’i MULENGE mu Gihugu cya KONGO, mvukira mu muryango w’abakristu kuva igihe navukiye nabonaga iwacu tujya gusenga .Twasengeraga muri KIRIZIYA GATURIKA ndetse ababyeyi banjye bari abayobozi bakomeye muri Kiriziya yacu.Nakundaga cyane kujya gusenga. Nkiri umwana muto sinakundaga kuvuga naracecekaga cyane kandi kubera ibyo abantu bakankuda cyane.
Nakundaga cyane kujyana n’ababyeyi banjye gusenga, icya kabiri nakundaga idini ryanjye kuko ryari idini ryiza nkunda cyane kuko bari bararintoje bararinyigishije cyane ndetse nari nzi ko ariryo dini ryonyine ryavuye ku Mana, nkumva bavuga utundi tudini duto ariko nyine sinari naratwigishijwe ndetse sinari narigishijwe byinshi kuri utwo tudini ngo menye byinshi kuri two.
Nakomeje muri ubwo buzima kugeza nkuze ngera igihe cyo gusabwa. Mu mwaka wa 1967 nibwo nasabwe ndarongorwa, nkora ubukwe, ndongorwa n’ umugabo wanjye nawe wari umukristu w’Umugatorika, turasezerana muri Kiriziya, tugira ubukwe bwacu n’ibirori byacu byizihizwa n’abantu batandukanye bo muri Kiriziya yacu Gaturika.
INTANGIRIRO Y’UBU BUHAMYA BWANJYE L
Umunsi umwe nari nicaye mu nzu yanjye, uwo munsi nari nakoze cyane naniwe, nshaka kwiruhutsa akanya gato niko kuruhukira mu nzu, sinari ndyamye ahubwo nari nicaye. Noneho muri ako kanya nari nicaye ndahunikira ndasinzira, uwo mwanya ndarota. Muri ako kanya mbona umuntu araje akomanze ku muryango. arampamagara ati:" Mama Domithila, nkingurira ndashaka kwinjira mu nzu yawe. Mbwabwije ukuri, ubu iyo unyise Mama Domithila biranezeza cyane kuruta uko wayita Domithila kuko uwo mwanya mpita nibuka iryo jwi ry’uwo muntu wampamagaye icyo gihe.
Muri izo nzozi ndiruka njya kumukingurira. Nshatse kumukingurira umuryango, uwo muntu arambwira ati:" Ba uhagaze gato. Ko wihuta uza kunkingurira, ese inzu yawe yaba itunganyije ikubuye hatarimo umwanda, kugirango ninjire nganire nawe? Ndahindukira ndeba mu nzu. Mbona mu nzu huzuyemo umwanda mwinshi. Wari umwanda ntarigera mbona. Kuva hasi kugera hejuru ikirundo cy’umwanda, ryari icukiro mbese.
Ndamubwira nti ni ukuri sinshobora kukubeshya, inzu yanjye irimo umwanda, ndetse n’aho kwicara nahabuze ntaho wakwicara, uwo muntu arambwira ati:" Uvugishije ukuri kandi ugize neza, arambwira ngo sinshobora kwinjira mu nzu y’umwanda. Kubera iyo mpamvu nisubiriyeyo, none nubwo hatari umwanya ariko ndashaka kugusigira ijambo rimwe, jyenda ujye gushaka Bibiliya usome mu gitabo cya 1Petero 4,7 uwo muntu arigendera, njye ndikangura, nshatse uwo muntu ndamubura.
Ndasohoka mvuye mu nzozi njya gushakisha uwo muntu, ndamushakisha ndaheba sinabona umuntu n’umwe, izo nzozi zinkoraho cyane mu mutima, ndibaza nti ese ni inzozi cyangwa si inzozi ni umuntu nyamuntu? sinabasha gusobanukirwa iby’izo nzozi, nsubiramu rugo , nti reka nsubire mu nzu njye kureba wa mwanda koko niba urimo, nsubiye mu nzu nsanga inzu yanjye uko yari imeze niko ikimeze nta mwanda urimo, na rya cukiro sinaribona.
Izo nzozi zimbuza amahoro cyane, ngerageza gukubura imbere y’inzu ntangira koza ibintu, mbisubiza ku murongo ngo nibura ndebe ko bimeze neza ariko mbona n’ubundi uko nari nakoze ni ibyo, ndahaguruka, ndavuga nti iri jambo bansigiye ryo muri Bibliya njye sinzi gusoma ibintu bya Bibliya ntabyo nzi, none ndabigenza nte? Nibuka ko hari umusore wajyaga aca aho ngaho abwiriza, yari umukristo duhora tumuseka tuzi ko yarindagiye uwo munsi noneho ndamusanga.
Ndamubaza nti ese muri Bibliya yawe haba harimo igitabo cyitwa Petero wa Mbere Igice Cya Kane umurongo wa Karindwi? aransomera, ndagirango nawe uhasome, iryo jambo riravuga ngo :" Iherezo rya byose rirageze, nimugire ubwenge kandi musenge, ngo ikirenzeho mugire urukundo, kuko urukundo rutwikira ibyaha byinshi..."
Njye ntacyo numvise mubyo yari ansomeye, yewe nta n’icyo byambwiye kuko numvise ntaho bihuriye na za nzozi zanjye, noneho ntangira kumurotorera inzozi zanjye uko zakabaye, wa musore arambwira ati:" inzozi wabonye, ntabwo icyanduye ari iriya nzu yawe ahubwo ni umutima wawe.Umwanda uri mu nzu yawe ni ibyaha biri mu mutima wawe, iyeze, ihane, ndaseka cyane nti wowe rwose wavangiwe, njye ndi umukristu ijana ku ijana, nakuriye mu Itorero kandi iyo nkoze icyaha njya muri Penetensiya, kandi ndya n’Ukaristiya buri munsi, ndavuga nti ibyaha ni wowe ubifite ntabwo uzi ibyo uvuga, nisubirira iwanjye.
Ariko Yezu Kristo umwe wanshakaga we ntiyandekeye aho, ninjira mu nzu, ngerageza gukora biranga, ninjira mu cyumba cy’inzu, ntangira gusenga, nzana ishapure yanjye ndayambaza ubwa mbere, inshuro ya kabiri, ariko ntibyagira icyo bihindura mu mutima wanjye. mbivamo njya kwikorera imirimo yanjye, ariko aho nari ngiye gukorera nkumva ikintu mu mutima wanjye, nkumva harimo ikintu cy’agahinda muri njyewe gishaka nko guturika, ndagaruka niruka ninjira mu nzu.
Nongera kujya gufata ishapule biranga, ntangira noneho kubivugisha akanwa nti :"Ndakuramutsa Mariya..." biranga birananira.Uwo mwanya nanjye ntangira gusenga ibyo ntazi,mvuga amagambo menshi aturutse mu mutima wanjye atari amasengesho nigishijwe gusa mu idini yo gusubiramo, ntangira kuboroga, uwo mwanya mpita nakira imbaraga z’ umwuka Wera. Icyo gihe numva ijwi rivugira mu mutima wanjye, muri uwo mwanya numva ijwi rimbwira ko nkiri umunyabyaha, numva iryo jwi rimbwira ngo :" niba wumva ushaka kuba umwana w’Imana byuzuye ihane ibyaha byawe kandi ubivemo."
NYUMA YO KWATURA IBYAHA NUZUYE UMWUKA
Ndahaguruka,sinongeye kujya kwa Padiri nahise njya gushakisha wa musore wari wambwiye za nzozi, mubwira ibyaha byanjye, aransengera.Nsubira mu rugo, ntaha nezerewe cyane njyenda ndimo mvuga mu zindi ndimi z’umwuka wera ,uhereye uwo mwanya numvaga ntashaka gukora uwundi murimo uretse gusenga, nasengaga ku manywa no mu ijoro, umugabo wanjye aracanganyikirwa ntiyamenya ibyo aribyo, aravuga ati:" Ibi bintu ko bidasanzwe ni ibiki? ajya kumpamagarira abapadiri arababwira, abapadiri barampamagara muri Kiriziya, bambaza ibyo nabonye nanjye mbabwira byose.
Igihe nari ndimo mbabwira bantega amatwi cyane, barambwira bati uwo si umwuka wera, ahubwo wowe wahuye n’abadayimoni, pfukama ubu nyine, turagusukaho amazi y’umugisha, n’iyo myuka mibi iragenda, ndababwira nti :" Nta Dayimoni mfite, ni Yesu Kristo muri njye, ndavuga nti nta Dayimoni mfite, kandi nta mazi y’umugisha nkeneye, uwo nakiriye afite imbaraga zirusha cyane iz’ayo mazi y’umugisha yanyu, baranyirukana.Ndababwira nti Imana ibahe umugisha.
Umugabo wanjye aracanganyikirwa neza, yajyanye ikibazo none kandi arakigarukanye, muri uwo mwanya ngeze mu rugo, mpita njya noneho mu ba Pentekote kureba ibyabo, mbabwira ibyo nabonye, baravuga ngo uwo ni Yesu muri wowe, batangira noneho kumfasha, ndakomera mu mwuka.
Ariko nyuma y’amezi nk’abiri cyangwa atatu, bashaka kumbatiza ndahakana ndabatsembera. Ndababwira nti mwivuga ibyo kubatizwa, njye narabatijwe, nabatijwe mu Mwuka, ni ibiki bindi munshakaho ? Iwacu mu idini yacu baratubwiye ngo Kubatizwa kabiri ni ukwikorera imisaraba ibiri, ndababwira nti:" iyo misaraba yose ndayikorera nyijyane he ? Ndabyanga, ubwo Abapentekote nabo baba baranyirukanye, bati ntitwakira umuntu utabatijwe igendere, nanjye ndababwira nti: Mugumane n’idini ryanyu. Nti icya ngomba ni uko nashyikiriye Yesu , naho ibindi ni imihango y’idini gusa.
HOSE BARANYIRUKANYE NDETSE N’UMUGABO WANJYE
Ngeze mu rugo umugabo wanjye arambaza ati:" Ese wari wagiye he? Wowe nakurongoreye muri Kiriziya Gaturika, none kubera amahane yawe mu Kiriziya barakwirukana, none kubera amahane yawe dore no mu barokore wari wagiye naho barakwirukanye, birumvikana nanjye sinashobora kubana n’umuntu w’AMAPEPU, w’amadayimoni. Funga ibyawe ugende nanjye urandambiye.
Nuko mfunga ibyanjye, ariko mbere yo kugenda ndabanza mbibwira Imana nti :" Mana dore mvuye mu nzu yanjye, ntaye urugo rwanjye kubera wowe, aho ngiye rero ni abayobozi ba Kiriziya urabizi, Mana ubu ko nsubiye iwacu ningerayo nzababwira iki? Imana irambwira iti:" Iyo mitwaro wahambiriye yihambure ugume aho ntugire aho ujya; nuko ndahaguma, umugabo agarutse arahansanga, arambaza ati ni iki ko utagenda, nti:" Imana yambujije". Bibliya iravuga ngo nimusabe muzahabwa, nimukomange muzakingurirwa, umugabo abura icyo asubiza ariko bizana amahane n’induru nyinshi.
Ntangira kubaza Imana nti:"Ese mbigenze nte Mana? nza kumva ko no muri Kiriziya yacu hari abantu buzuye imbaraga za Roho Mutagatifu bituma mu Kiriziya babaca barabirukana abo aba aribo nkurikira, dutangira gusengera hamwe. Ntituri abagaturika, ntituri abaporoso cyangwa se abarokore, turi abanyamwuka gusa.
Abanyamadini ntibaturekeye aho gusa ahubwo bakurikiranye ako gatsiko kacu, baragenda bahamagara Leta bati:" aba ni ab’inzaduka, bati:" iri si idini ry’ukuri, iri ni idini ry’ubuyobe rije ry’inzaduka, Leta iba iraje namwe murabizi ntitinzamo, iba yatunyanyagije hirya no hino. Noneho twigira inama, turavuga tuti tuve aha, tujye ahantu mu ishyamba abe arihi dusengera, tubaze Imana icyo tuzira, niba koko ibi bintu atari byo, twisubirire mu madini yacu. Icyo gihe tugenda turi abantu cumi na babiri, hari abagore bane n’abagabo umunani.
Turagenda tujya muri iryo shyamba, turavuga tuti, nta kurya nta kunywa, kandi ntituzasubira mu rugo kugeza igihe Imana izavugira ikintu, umunsi wa mbere uba urashize, umunsi wa kabiri, umunsi wa gatatu. Niba wumva ngo Mama Domithila yarapfuye, aho ngaho sasa niho napfiriye, reka dukomeze tujyane ubyumve neza.
Turi aho muri ayo masengesho muri iryo shyamba, ntabwo nari ndwaye, singira igicure, navukanye umubiri munini kandi mwiza utarwaragurika kugeza uyu munsi. Ariko aho twarimo dusengera nagiye kubona mbona abantu babiri baraje, bari beza cyane, ntibasaga n’abazungu ntibasaga kandi n’abirabura, barabagiranaga nk’umucyo. Mbarebye mbabonamo urukundo rutangaje, bari batuje, baraza baranyegera aho nari mfukamye noneho mbona bashaka kumfata ukuboko, uwo mwanya gusenga ndabireka ndabareba, nyamara sinababona, nongeye gupfukama ngo nikomereze gusenga numva bapfashe ku bitugu, baravuga ngo:" Haguruka tugende.
Uwo mwanya numva ndanezerewe kujyana nabo, noneho nshatse guhaguruka numva ndaremereye, ndababwira nti:"Njye sinshobora no kunyeganyega ndaremereye". baravuga ngo ihangane. Batangira kunkuramo umwenda nari nambaye uremereye wasaga n’ikoti, cyari igikoti kinini kiremereye, mbona barakinyambuye bagitaye hasi, noneho kiguye hasi, numva ndoroshye, ndahaguruka turagenda.
UKO NAKUWE MU MUBIRI WANJYE
Ubwo njye sinabimenye ko mfuye cyangwa ko niyambuye uyu mubiri, nabonye gusa nsize ikoti ryanjye hanyuma dufata inzira turagenda.Tugeze mu nzira ikintu cyanejeje bwa mbere nirebye ku mubiri mbona umubiri wanjye ni mwiza cyane ndetse mbona urasa n’uwa bariya bantu twajyanye, nirebye ndaseka cyane ndanezerwa, mperako ndababaza nti:" Kumbe burya habaho indi mibiri myiza gutya isa n’iyanyu? Ndababaza nti ni kubera iki twebwe dufite iriya mibiri mibi? baranseka cyane!!
Barabwira ngo :"Ni iyihe mpamvu utangazwa n’umubiri wawe? Ese wowe ntujya usoma Bibliya? ndababwira nti:" Njyewe ntabwo nzi gusoma Bibliya" barambwira bati cyakora aho uvuze ukuri, kuko umuntu udasoma Bibliya ntiyamenya ibintu byo mu ijuru. Bati, iyo uba usoma Bibliya ukaba warasomye igitabo cya mbere cy’abakorinto igice cya 15, umurongo wa 40 ba wamenye neza ko hariho umubiri wo ku isi n’umubiri wo mu ijuru. uko mbona dukomeje urugendo.
Ikintu cya kabiri cyanejeje muri urwo rugendo, ni uko twagedaga tuganira neza cyane, bakambaza ibibazo nkabasubiza, nanjye nkababaza bakansubiza, nuko mbona baranjyanye, banjyeza mu gihugu, igihugu cyiza cyaneeee, ndeba icyo gihugu binanira kumva ubwiza bwacyo, nareba iruhande, nareba hirya, ubwenge bwanjye buba buto cyane, ndebye iyo tuvuye, mbona ikintu kiza gisa n’imodoka y’ivatiri nziza cyane, muri iyo Voiture harimo abantu batatu.
Mperako ndababaza nti:" Ese burya namwe ino mugira imodoka nk’iziba iwacu? barambwira bati iriya ubona si imodoka, iriya ubona bayita "IGARE" ayo ni amagare y’imikogoto aba aha iwacu, akahava akajya iriya iwanyu agiye kuzana bene ba bantu muba muvuga ngo bapfuye. Barakomeza bati, ariko iriya mikogoto y’amagare, ntajya azana umupagane utaramenya YESU, ntashobora no guhaguruka inaha agiye kuzana umunyabyaha, ajya kuzana gusa uriya mukristo wapfuye yarakiriye YESU akezwa n’amaraso ye.
Ndababaza nti:" Nonese niba azana abakristo, ko nanjye ndi umukristu nkaba naranabatijwe, kuki njye mutampaye Lift muri ririya Gare ngo nanjye ndye umunyenga numve uko bimeze? barambwira ngo wowe nta burenganzira na bucye ufite bwo kwinjira muri iriya modoka, kuko twakuzanye ariko uzasubirayo .
source/Jesus.rw
Latest from rwandagospel
- Gisubizo Ministries Yagaragaye Muri Guerisons des ames Burundi
- “Audience of one” Luc Buntu yadutangarije ho byinshi ndore ko ari ngaruka kwezi .
- Choral Inkingi Yateguye Igitaramo cyo Gushyira hanze Album yambere ya Audio.
- Kuramya no Guhimbaza Nk’intego y’ubuzima Bwacu “Alarm Ministries”
- Album y’Amashusho ya mbere Yatanze Umusaruro “Chorale Shekina”


text:
NYAGATARE: Gukorana umurava n’ubwitange ibikorwa byose biteganijwe kuzakorwa mu gihe cy’urugerero, ni kimwe mu bizafasha igihugu kuzamuka. Ibi nibyo bisabwa intore ziri ku rugerero mu murenge wa Mimuri, ho mu karere ka Nyagatare.
Muhinda Augustin ushinzwe irangamimerere muri uyu murenge, ashima cyane umusaruro izi ntore zimaze gutanga cyane cyane mu gusobanurira abaturage gahunda zitandukanye za Leta.
Izi ntore ziri kurugerero mu murenge wa Mimuli ho mu karere ka Nyagatare, ni izituruka hirya no hino mu tugali twose tugize uyu murenge.
Ubwo twazisuraga, yasanze zimaze gukora umuganda wo gukora isuku ku rwunge rw’amashuri rwa Cyabayaga.
Uretse ibikorwa bigirira akamaro abaturage, izi ntore nazo ngo zungukira ku rugerero byinshi birimo n’imibanire myiza. Mu buhamya bwe Hakizimana Charles umwe mu ntore ziri ku rugerero avuga ko gahunda y’urugerero ibafasha kumenyerana n’abantu batandukanye, kandi ngo iyo babakanguriye gahunda zibafitiye akamaro bakazumva nabo bumva ko hari icyo bafashije igihugu.
Bamwe mu baturage bagezweho n’ibikorwa by’urugerero mu murenge wa Mimuri bivugira ko urugerero ari ingirakamaro mu buryo bwose.
Tumusiime Robert wo mu kagari ka Rugari, umudugudu wa Rebero, yabwiye Kigali Today ko abanyeshuri bari muri gahunda y’urugerero mu murenge wa Mimuri bafashije umuryango we ibikorwa byo gusarura ibigori dore ko ngo umubyeyi wabo yari arwaye cyane.
Ibi ngo bikaba byarabafashije kutajya mu myenda y’abari kubibasarurira ku mafaranga.
Ashimangira akamaro k’urugerero, Muhinda Augustin ushinzwe irangamimerere mu murenge wa Mimuri, we yemeza ko umurenge ubyungukiramo ndetse n’abaturage badasigaye, akaba yaranaboneyeho gusaba aba banyeshuri gukomeza umurava n’ubwitange bagaragaje kuva batangira
Mu murenge wa Mimuri urubyiruko rugera kuri 62 nirwo rwitabiriye gahunda y’urugerero, bimwe mu bikorwa bamaze gukora harimo ikusanyamakuru ku bigendanye n’abamaze kwitabira mituelle de santé, abasigaye, ndetse n’ubukungurambaga ku batarayitabira.
Hari ugukangurira urubyiruko kureka ibiyobyabwenge, kwitabira umurenge Sacco, gukora imiganda itandukanye n’ibindi. Urugerero rw’intore zirangiza amashuri yisumbuye rwatangiye taliki ya 21 Mutarama 2013 bikaba biteganijwe ko ruzamara igihe kingana n’amezi atatu.


text:
Kugira umukunzi wa kure y’ amaso biravuna cyane, ariko kuko urukundo ntawe uruyobora kandi n’ uwo rushatse rumusanga, niyo mpamvu igihe umukunzi wawe ari kure ugomba gukomeza kumva ko muri kumwe ku mutima nk’ uko bavuga ngo "kure y’ amaso si kure y’ umutima.
Kugira umukunzi wa kure y’ amaso biravuna cyane, ariko kuko urukundo ntawe uruyobora kandi n’ uwo rushatse rumusanga, niyo mpamvu igihe umukunzi wawe ari kure ugomba gukomeza kumva ko muri kumwe ku mutima nk’ uko bavuga ngo "kure y’ amaso si kure y’ umutima.
Ibi ngiye kukubwira bizagufasha gukomera ku rukundo ufitanye n’ uwo mutegeranye n’ ubwo wabonaga bisa n’ ibikugoye cyane.
Kuba kure y’ umukunzi ntibivuze kutaba inyangamgayo mu rukundo
Kugirira umukunzi wawe icyizere gihagije, iyo wizeye umukunzi wawe by’ ukuri, nta cyababuza mwembi gukomeza kuryoherwa n’ urukundo n’ ubwo muba mutabasha kubonana amaso ku maso, ariko imitima yanyu iba iri kumwe. Umuntu rero aba agomba kugerageza akizera ko umukunzi we amutekereza nk’ uko nawe abyiyumvamo kandi nta mukekere ibyo atazi.
Kwihanganira ibigeragezo byatuma uteshuka kuba umukunzi wawe ari kure cyane, birashoboka ko utabura imitego uhura nayo haba abashaka kugutesha umurongo, abasebya umukunzi wawe n’ ibindi byose bishobora gutuma wumva utakimwiyumvamo. Jya ukomera kandi ushikame, ugume ku ntego wihaye nibyo byonyine bizatuma unesha ibigeragezo mu nzira y’ urukundo.
Kuzirikana amasezerano mwagiranye ntuzigere narimwe wibagirwa igihango wagiranye n’ umukunzi wawe cyangwa ngo wumve ko nta gaciro kigifite, ahubwo ugomba gukaza umurego ukibuka ko nta wundi mwigeze kugirana igihango nk’ icyo.
Kwirinda guhubuka mu byo umukorera n’ ibyo muvugana, abakundana bari kure baba bagomba kwitondera amagambo babwirana kugira ngo hatagira ukomeretsa undi kandi bategeranye ngo basabane imbazi kuko hari ubwo wamubwira ikintu bigatuma yumva ko utakimukunda, kimwe n’ ibyo umukorera uba ugomba kubiha agaciro ukabikora nk’ uwikorera.
Gushyira urwibutso yagusigiye ahagaragara, birashoboka ko ajya kugenda yagusigiye impano cyangwa se urwibutso. Ntuzigere ushyira aho utareba urwo rwibutso kuko nicyo kimenyetso gikomeye, iyo urureba biba bisa n’ aho ariwe murebana. Ugomba rero kurushyira ahantu uzajya urubona kenshi gashoboka.
Nyamuneka ntuzahemukire umukunzi wawe ngo ni uko ari kure kuko numubera indahemuka nawe azabikwitura maze urukundo rurusheho gushinga imizi no gusagamba.
Solange Gakuru - imirasire.com
Ibitekerezo
uranyemeje gusa urukundo nyarwo rurihangana umva tugomba kugira urukundo rwuzuye iyo rucagase urabyumva Kanda hano umusubize
Ikibongoza,nukomubamwabanye,utamubonyese.Urinkanjyaha,wamubuze?nurucangase.Ntiwarureka? Kanda hano umusubize
impamvu wamubuze nuko utamushatse ugire umunsi mwza. Kanda hano umusubize


text:
Rwanda | Gatsibo: Barashishikarizwa gushora umusaruro w’igihingwa cya soya mu ruganda ruyitunganya
Nyuma yo guhiga umuhigo wo guhinga soya ku buso bwa hegitari 2000, Akarere ka Gatsibo karashishikariza abagatuye kongera ingufu mu guhinga icyo gihingwa kugira ngo uruganda rwa Mount Meru Soyco (MMS) rutunganya soya rukayibyaza amavuta rutazagira ikibazo cyo kubura iyo gukoresha.
Twagirayezu Emmanuel ni umwe mu bahinzi bo mu Karere ka Gatsibo avuga ko ubusanzwe igihingwa cya soya kitahingwaga cyane muri ako Karere kubera ko idatanga umusaruro wavamo amafaranga menshi, ahubwo ngo bakundaga kweza cyane amasaka, ibishyimbo n’ibigori, ariko ubu ngo bagiye guhagurukira guhinga soya kuko begerejwe uruganda ruyitunganya.
Umuyobozi w’Akarere ka Gatsibo, Ruboneza Ambroise asaba abaturage gushyira imbaraga mu guhinga soya kugira ngo uruganda rutazabura iyo rukoresha, aho agira ati: “Ndasaba abakuru b’Imidugudu, abagoronome n’abaturage muri rusange, gushyira imbaraga mu guhinga igihingwa cya soya dushishikaye, kuko twabonye uruganda mu karere duhana imbibe ka Kayonza kandi twese rukaba ari urwacu.”
N’ubwo bimeze bityo ariko, bamwe mu baturage ba Gatsibo bavuga ku buryo butaziguye ko batiteguye guhinga soya kuko itabaha amafaranga menshi. Ibi Minisitiri w’Ubucuruzi n’Inganda, François Kanimba yabigarutseho ubwo yasuraga urwo ruganda, aho yasabye abayobozi b’uruganda kutita ku nyungu z’uruganda gusa, abasaba no kuzareba icyateza imbere n’umuhinzi.
Minisitiri Kanimba yavuze ko mbere yo gushishikariza abaturage guhinga soya ku bwinshi, bagomba kubanza kureba niba igiciro bazayibaguriraho cyatuma bashishikarira kuyihinga koko.
Umuyobozi Wungirije ushinzwe ubukungu n’imali mu Karere ka Gatsibo,Isaei Habarurema yavuze ko ubuyobozi bw’ako Karere buzakora ubukangurambaga buhagije ku baturage kugira ngo bashishikarire guhinga soya ku bwinshi.
Uruganda Mount Meru Soyco ruracyubakwa, bikaba biteganyijwe ko ruzuzura muri Werurwe umwaka utaha wa 2013.
Shortlink:


text:
KARONGI: Noheli yagenze neza kubera imbaraga zashyizwe mu mutekano – DPC Karongi
Ubuyobozi bwa Polisi y’Igihugu mu karere ka Karongi buratangaza ko Noheli yagenze neza mu karere ka Karongi hose kubera imbaraga zashyizwe mu kubungabunga umutekano.
Umuyobozi wa Polisi y’Igihugu mu Karere ka Karongi DPC Ruhorahoza Gilbert yatadungarije ko iminsi mikuru ya Noheli yagenze neza muri rusange mu mirenge yose, kubera ubufatanye bwa Polisi, Ingabo n’abashinzwe amarondo mu midugudu.
DPC Ruhorahoza aragira ati: “Tumaze ibyumweru bibili dukangurira abaturage kugira uruhare mu kwicungira umutekano bashyira imbaraga mu marondo, na Police ifatanyije n’Ingabo twakomeje akazi kacu uko bisanzwe. Mbere y’iminsi mikuru twakoze umukwabu wo gusaka mu mirenge ikunze kuvugwamo urugomo n’abajura bamena inzugi z’abaturage, abo twafashe twabashyize hamwe turabigisha tubumvisha ko bagomba kureka ibikorwa bibi kandi barimo baragenda bumva kuko n’ubu turacyabigisha.
Usibye ku ruhande rw’umutekano, abaturage nabo baremeza ko Noheli yagenze neza mu ngo, n’ubwo hari abavuga ko umunsi wa Noheli wari ukonje muri Karongi. Ibi biremezwa n’umwe mu bakotwara abantu muri tagisi voiture uzwi ku izina rya Selemani: Muri rusange umunsi wagenze neza gusa wabonaga hakonje.
Muri Alpha Super Market nabo bavuga ko Noheli yagenze neza haba mbere na nyuma yayo, gusa ibyashara ngo ntago byabaye byinshi nko mu minsi isanzwe: Ngereranyije n’iminsi yashize ejo nabonye Noheli hano mu mujyi wa Karongi itarizihijwe cyane, mu bihe bishize wasangaga mu mujyi huzuye abantu baje guhaha ariko ejo wabonaga hano mu mujyi hakonje. Amaduka menshi yari afunze, twebwe twabashije gukingura ariko byageze sakenda turafunga. Mu rwego rw’umutekano naho nta kibazo cyabayeho kuko abantu baridagaduye buracya.
Umwana w’umunyeshuli uri mu biruhuko we aragira ati: Mu rugo byari chaud chaud (hari hashyushye) twarariye turanywa ndetse turanabyina.
Abizihije Noheli mu ngo, bo ngo byari ibyishimo bisesuye n’ubwo imvura yaguye. Uwitwa Rose ukora muri Virunga Money Transfer ati: Noheli yagenze neza ariko mu mugi hari hakonje, abantu ari bakeya imvura yanaguye, ariko mu rugo byagenze neza, twarariye twaranyweye turishima umutekano nawo wari wifashe neza.
Amaduka yakinguye, kandi abakiliya bazaga bisanzwe, sosiyete zitwara abantu nazo (Impala na Capital) zakoze bisanzwe zibona n’abagenzi baringaniye, cyane cyane ko hari abatahukaga bava hirya no hino mu gihugu aho bari bagiye kwifatanya n’inshuti n’abavandimwe kwizihiza noheli ariko bagaruka mu kazi bukeye.


text:
Abaturage batuye mu mirenge ihana imbibe na Parike y’Akagera mu karere ka Kayonza bafite imitungo yangijwe n’inyamaswa z’iyo Parike ngo ntibishyuwe imitungo yose bagombaga kwishyurwa yangijwe n’inyamaswa. Abo baturage babivuze nyuma y’aho ishami rishinzwe indishyi mu kigega cyihariye cy’ingoboka ku binyabiziga ritangiriye kwishyura abaturage bafite imitungo yagiye yangizwa n’inyamaswa za Parike y’Akagera.
Ikibazo cyo kudahura kw’imibare y’imitungo yishyuwe n’iyangijwe bigaragara cyane ku baturage bafite amatungo yishwe n’inyamaswa. Imitungo yishyuwe abo baturage ngo ni mike ugereranyije n’iyo bagiye bagaragaza mu maraporo yashyikirijwe ikigo cy’igihugu cy’iterambere RDB, nk’uko bamwe mu bo twaganiriye babivuga.
Rutembesa Moses wo mu kagari ka Kahi mu murenge wa Gahini ngo yiciwe inka eshanu n’inyamaswa anatanga dosiye ibigaragaza hamwe n’ibimenyetso, ariko mu kumwishyura ngo yasanze kuri dosiye ye agomba kwishyurwa inka imwe yonyine.
Ikibazo nk’iki kandi cyanabaye kuri Ruhatangabo Jean de Dieu na we uvuga ko yiciwe inka eshashatu n’ihene 12, ariko ubwo bamwishyuraga yasanze kuri dosiye ye agomba kwishyurwa inka zonyine.
Mu madosiye yasabaga inyushyu z’ibyo bangirijwe harimo n’aya kera kuva mu mwaka wa 2004 no gusubiza hasi. Izo dosiye ngo zagiye zihererekwanwa hagati y’icyahoze ari ORTPN n’ikigo cy’igihugu cy’iterambere RDB, ku buryo abaturage bibaza niba imwe mu mibare yaba yaraburiwe irengero mu guhererekanya dosiye hagati y’ibyo bigo byombi.
Nibagwire Florence uyobora ishami rishinzwe indishyi mu kigega cyihariye cy’ingoboka ku binyabiziga avuga ko imibare icyo kigega gifite cyayihawe n’ikigo cya RDB, ku buryo ngo batagira icyo bayihinduraho, kereka nyir’ubwite abikurikiranye kandi agatanga ibi9menyetso bigaragaza koko ko afite indi mitungo yangirijwe kandi itarashyizwe muri dosiye.
Abaturage bashimira leta kuba yaratekereje kubishyura iyo mitungo yangijwe n’ubwo batayishyuwe yose. Cyakora banasaba icyo kigega cyihariye cy’ingoboka ku binyabiziga gukorana n’ikigo cya RDB hakarebwa niba hataba harabayeho kwibeshya mu mibare RDB yashyikirije ikigega gitanga indishyi kuri abo baturage.
Icyo kigega kimaze kwishyura bamwe mu baturage bafite ibyo bononewe n’inyamaswa mu mirenge ya Ndego, Mwiri na Gahini yo mu karere ka Kayonza. Gusa Nibagwire avuga ko igikorwa cyo kwishyura kitarangiye kuko hari na bamwe mu baturage batibonye ku malisiti y’abagombaga kwishyurwa kandi babikwiye.


text:
Icyitonderwa:Inama k’umusore cyangwa umukobwa udafite umugabo/umugore
Iki gitekerezo cyo kwifuza guswera gishobora kuba kijya kiguca mu mutwe ndetse kenshi. Ni byiza kandi nta kintu bitwaye, ntawe bitabaho. Ni ikimenyetso cy’uko uri muzima kandi ko abantu bafite amahirwe yo kugwira mu minsi iri imbere.
Ariko nagira ngo tuganire ku cyo wifuza icyo ari cyo. Kuko ngo umusore umuhana avayo ntumuhana ajyayo, ariko sinifuza kuguhanura uvayo kuko hari ubwo amazi yaba yarenze inkombe cyangwa amagara yasesekaye atakiyowe, kandi akarenze umunwa karushya ihamagara.
Guhuza ibitsina ni ibintu byiza bifitiye akamaro ikiremwamuntu ndetse n’izindi nyamanswa kuko bituma byororoka, ku bantu ho binatuma bishimisha bakanaruhuka bikegeranya abantu.
Guhuza ibitsina kimwe n’ibindi bintu biryoha mu buzima abantu bakunda bishobora kukugira umugaragu uramutse utabikoresheje uko bikwiye, ukaba wabikunda kurusha uko abandi babikunda mu buryo busanzwe bikamenyekana hanze ukaba iciro ry’umugani bagatangira kukwita ruboro, runagana, ngo akunda icyamubyaye, ngo uwamuha akagituramo(igituba); waba uri umukobwa bati bamuvuniyemo urwembe.
Iyo imyitwarire yawe yarengeje urugero ku buryo bigaragara hanze bikivanga n’imirimo yawe cyangwa bikayica hari ikiba kitagenda neza uba utangiye gutegekwa n’igitsina aho kugitegeka,uba ugomba kwisubiraho cyangwa ukisuzumisha.
Urashaka guswera/guswerwa ndetse no
kunyaza/kunyazwa?Urabishaka cyane, imboro yakureze,cyangwa umusonga mu gituba ukumereye nabi, uritonde nujya guswera ntuzaswere igituba cyangwa ngo wendwe n’imboro bya mbere bizagutunguka imbere kuko imboro si imboro kuko ari imboro cyangwa igituba kuko gisatuye nk’uko dukunze kubiteramo igiparu.
Oya,umugore si amabere n’ihene igira abiri , nubwo zose zinagana siko zimya.Uti ‘urarengera dusanzwe ibyo tubizi”nyamara urambeshya,imibare y’abantu baryamye mu bitaro igaragaza ko abantu batazi gukora imibonano mpuzabitsina ifite umutekano, inyigisho nk’izi abantu barazumva ariko kubishyira mu bikorwa bikananirana.
KUKI BINANIRANA?
Nkuko nabivuze haruguru,igitsina kiraryoha kandi kigira imbaraga nyinshi zituma umuntu ashobora guhubuka mu mwanya ashyutswe akaba yakora igikorwa kimunezeza aka kanya, amaso agahuma ,agacika intege zo gutekereza, akayoborwa n’imbaraga z’igitsina, ejo umushyukwe wamushiramo ,agasa n’uwasindutse inzoga akicuza impamvu yabikoze.Njyewe byambayeho.Ndicuza biba iby’ubusa. Baca umugani mu giswahili ngo “Majuto ni mjukuu.”
Gushyukwa bituma imisemburo,izamuka mu mubiri,amaraso akuzura mu mitsi y’ibitsina, umuntu agahumeka cyane ku buryo gutekereza kuri ejo hazaza biba bigoye.Muri uwo mwanya umugabo aba yimirije igituba imbere n’umukobwa yimirije imboro imbere ku buryo nta kindi ubwonko buba bugitekereza. Umuntu agomba kugira imyitwarire mu byerekeranye n’igitsina atarashyukwa ngo ajye ahora yiteguye ku buryo ashobora no kurota arimo guhuza ibitsina akaba yatekereza ku gakingirizo cyangwa niba ibyo agiye gukora nta ngaruka byamugirira. Wari warota wenda guswera cyangwa guswerwa ukabyibazaho?
Kwihangana no gutekereza ufite umushyukwe ukumereye nabi biragora pe, umuntu aba yumva igituba icyo ari cyose yabona yagiswera, niyo mpamvu uzabona hari
-abafata abana ku ngufu, bafatwa bagahabwa ibihano biremereye
-abafata abagore ku ngufu
-abahuza ibitsina birengagije agakingirizo ngo ntibashaka kurira umunyu mu ishashi
-abafata abana babo ku ngufu
Niba wumva ushaka guswera koko dore ibyo ugomba kwitwararika
-menya amateka y’uwo mu bikorana
-koresha agakingirizo
-ifate, reka guswera, nta mupfu w’imboro
-ikinishe
-niba ukiri muto, ba uretse ibyo gukora imibonano ubanze ukure .


text:
Rwamagana: Kirabiranya yanize umusaruro w’urutoki
Mu gihugu hose ahagaragaye indwara ya kirabiranya yagize ingaruka ku musaruro waturukaga ku rutoki. Hamwe na hamwe aho insina zatemwe nta bitoki nta n’ibinyobwa bikomoka ku nsina bihari. Igiciro cy’igitoki ku masoko yo hirya no hino mu Rwanda cyarazamutse.
Mu Ntara y’Uburasirazuba ni hamwe mu habonekaga umusaruro uhagije w’ibitoki wajyanwaga ku masoko yo mu gihugu.
Mu mirenge ya Munyaga, Kigabiro, Rubona, Muhazi na Mwurire mu karere ka Rwamagana, hava ibitoki byinshi (...)
Mu gihugu hose ahagaragaye indwara ya kirabiranya yagize ingaruka ku musaruro waturukaga ku rutoki. Hamwe na hamwe aho insina zatemwe nta bitoki nta n’ibinyobwa bikomoka ku nsina bihari. Igiciro cy’igitoki ku masoko yo hirya no hino mu Rwanda cyarazamutse.
Mu Ntara y’Uburasirazuba ni hamwe mu habonekaga umusaruro uhagije w’ibitoki wajyanwaga ku masoko yo mu gihugu.
Mu mirenge ya Munyaga, Kigabiro, Rubona, Muhazi na Mwurire mu karere ka Rwamagana, hava ibitoki byinshi bigemurwa ku masoko ya Rwamagana no mu mujyi wa Kigali, hamwe na hamwe hatangiye kugaragara iyo ndwara.
Ushinzwe ubuhinzi mu Karere ka Rwamagana, Innocent Ukizuru yatangarije ikinyamakuru cyandika ku buhinzi, ko mu karere ka Rwamagana hasanzwe hari ubuso buhinzeho urutoki bungana na hegitari 14,220 kandi zikaba zisanzwe zeraho amatoni y’ibitoki ibihumbi 112 buri kwezi.
Umuyobozi w’Akarere ka Rwamagana, Uwimana Nehemie, yadutangarije ko indwara yahereye i Karenge ariko ubu ikibazo cyakemutse umusaruro wongeye kuboneka uko bisanzwe. Ubu ngo imirenge imerewe ugaragaramo iyo ndwara ni uwa Muhazi na Munyaga. Yakomeje agira ati "Ubu icyo dukora n’abaturage ni ugukumira, igikorwa tukaba tugifatanya na RAB ngo n’ahandi hadafatwa."
Ibi bitoki ngo byinjirizaga abaturage ba Rwamagana amafaranga asaga miliyari 53 na miliyoni 325 hatabariwemo ibitoki abahinzi bateka iwabo mu ngo. Umusaruro mwinshi w’ibitoki byera i Rwamagana ukagemurwa ku masoko yo mu Mujyi wa Kigali.
Mu mujyi wa Kigali abantu batandukanye batangarije IGIHE igiciro cy’igitoki kigenda kizamuka bitewe n’aho umuntu akiguriye. Mukamana twamusanze agura ibitoki adutangariza ibi: ”Igitoki kirahenze kigura 190Frw mu gihe ibirayi bigura 120 frw, urumva ko ibirayi ari byo dusigaye twigurira, ibitoki byarabuze no kubona ibyiza biragoye.”
Bamwe mu bahinzi bavuga ko aho indwara yafashe urutoki bikaba ngombwa ko barurandura hashira amezi atandatu kugira ngo hahingwe ibindi.
Ibimenyetso bya Kirabiranya mu rutoki ni uko usanga umutumba waraboze, amakoma akaraba, watema umutumba ukavamo amazi asa n’amashyira, ibitoki bikaneka biteze, imbere ugasanga ari imitiri.
Location: Ndamage Building 4th floor
P.O Box: 3477 Kigali- Rwanda
Phones:
+250 788 74 29 08, +250 788 49 69 15, +250 725 94 66 08
Email:
[email protected], [email protected]


text:
Ikiluba
Ikiluba ni ururimi rw'Abaluba. Itegekongenga ISO 639-3 lub.
Abaluba batuye mu ntara ebyiri za Kongo ari zo Katanga na Kasayi. Abaluga ni ubwoko bunini cyane muri Kongo nyine. Ubundi bwoko bunini ni Abakongo batuye mu bihugu bitatu ari byo Kongo Brazzaville, Kongo Kinshasa na Angola. Uru rurimi abanditsi bamwe barwita Iciluba, abandi Itshiluba abandi na none Ikiluba. Ni rumwe mu ndimi enye zikoreshwa mu nyandiko za Leta n'iz'amashuri. Izo zindi zemewe ni Igifaransa, Igiswahili n'Ilingala. Kuko ruri mu muryango w'indimi zitwa iz'Abantu rusangiye amagambo menshi n'Ikinyarwanda, imiterere y'amagambo n'interuro hamwe n'amategeko agenga uko ururimi ruvugwa. Rimwe na rimwe hari ubwo iyo miterere iba idahuje kubera ihinduka ry'indimi ariko ibyo ntibibe bitangaje kuko uko guhinduka gukurikiza amategeko abazobereye mu buhanga bwo gusesengura indimi baba bazi.
Amagambo yerekeye ibice by'umubiri:
- difu igifu
- ditama itama
- dibele ibere
- ditako itako
- diso ijisho
- iminwe iminwe
- mutwe umutwe
- kuboko ukuboko
- kulu ukuguru
- lubavu urubavu
- kutwi ugutwi
- lubolo/imbolo imboro
- dibelo ikibero
- dino/meno iryinyo/amenyo
- muongo umugongo
- bubongo ubwonko
- lukongo rugongo
- ludimi ururimi
- mucima umutima
- mula/mila ubura
- mukono umukono
- umbidi umubiri
- kikoba igikoba
- kwapa ukwaha
- kanwa akanwa
- nywele injwiri (umusatsi)
- dingingo ingingo
- lwala urwara


text:
Kigali: Abubatse banyuranyije n’amategeko bahawe iminsi itatu yo kwisenyera
Bamwe mu batuye Akagari ka Ruliba mu Murenge wa Kigali mu Karere ka Nyarugenge, baravuga ko hahawe iminsi itatu yo kuba barangije kwisenyera inzu bubatse nta byangombwa ariko bakibaza aho bazerekeza mu gihe umurenge uvuga ko wabihanangirije kenshi.
Mu mvugo irimo ikiniga rimwe na rimwe iherekezwa n’amarira, aba baturage batangarije IGIHE ko ibi babisabwe n’ubuyobozi mu nyandiko, ariko bakavuga ko batazi aho bazerekeza kuko ngo batahabona.
Nahimana Beline uri mu bahawe ubu butumwa bwo (...)
Bamwe mu batuye Akagari ka Ruliba mu Murenge wa Kigali mu Karere ka Nyarugenge, baravuga ko hahawe iminsi itatu yo kuba barangije kwisenyera inzu bubatse nta byangombwa ariko bakibaza aho bazerekeza mu gihe umurenge uvuga ko wabihanangirije kenshi.
Mu mvugo irimo ikiniga rimwe na rimwe iherekezwa n’amarira, aba baturage batangarije IGIHE ko ibi babisabwe n’ubuyobozi mu nyandiko, ariko bakavuga ko batazi aho bazerekeza kuko ngo batahabona.
Nahimana Beline uri mu bahawe ubu butumwa bwo gusenya inzu abanamo n’abana be batatu na muramukazi we, yatangarije IGIHE ko ibyo basabwe bumva bibarenze bakaba barabuze icyo bakora. Yibaza aho azerekeza namara kwisenyera. Avuga ko adashobora kwisenyera, kuko ngo iyi nzu yayubatse ku mafaranga agera kuri miliyoni eshanu yagujije kandi ataranarangiza kwishyura.
Aba baturage bavuga ko bubaka babifashijwemo n’ubuyobozi bw’umudugudu. Hari urugero umwe uvuga ko yahaye umukuru w’umudugudu amafaranga agera ku bihumbi 150 ngo amureke yubake.
Abayobozi b’imidugudu ariko bo barabihakana. Uwitwa Kanyarutoki Dieudonne wo mu Mudugudu wa Ruhango ugomba gusenywamo inzu umunani avuga ko abo baturage babeshya, kuko baca mu jisho ubuyobozi bakubaka bavumburwa bakabwitakana.
Umunyamabanga Nshwingwabikorwa w’Umurenge wa Kigali Munyaneza Aimable, avuga ko bakunze gusaba abaturage kwirinda ibikorwa nk’ibyo ariko bakarengaho bakabikora. Ngo ni yo mpamvu bishobora kubagiraho ingaruka, mu gihe nyamara ngo usabye icyangombwa cyo kubaka agihabwa.
Munyaneza yongeraho ko gusenya izo nzu nta tegeko bizaba birenzeho, kuko biri mu mabwiriza agenga imyubakire mu Mujyi wa Kigali. Avuga ko uwatangiye ibikorwa by’ubwubatsi atabifitiye ibyangombwa bisenywa, agatanga n’amande kandi akishyura ibyakoreshejwe mu kuza kumusenyera.
Ku bayobozi bavugwaho ruswa Munyaneza avuga ko bagiye kubikurikirana, uwo azagaragaraho akazahanwa.
Uretse izi nzu zigomba gusenywa, hari zimwe zimaze iminsi zishenywe muri aka gace zirimo ibiraro by’inka byari byarahinduwemo inzu zo kubamo. Ubu izizasenywa zigera ku munani.
Amabwiriza agenga imyubakire mu Mujyi wa Kigali yashyizweho n’Inama Njyanama y’Umujyi wa Kigali ishingiye ku itegeko ngenga No10/2006 ryo ku ya gatatu Werurwe 2006, muri iri tegeko ryasinyweho na Perezida wa Repubulika y’u Rwanda ingingo ya 49 ikaba iteganya ko uwarenze ku biteganywa na ryo ahanishwa ihazabu y’amafaranga ibihumbi icumi.
Location: Ndamage Building 4th floor
P.O Box: 3477 Kigali- Rwanda
Phones:
+250 788 74 29 08, +250 788 49 69 15, +250 725 94 66 08
Email:
[email protected], [email protected]


text:
Nyarugenge: Ishuri Saint Nicolas ryafungiwe imiryango abandi bamaze icyumweru biga
Ishuri rishya Saint Nicolas riherereye mu Rwampara, mu murenge Nyarugenge hakunze kwitwa ku Gisikuti, ryangiwe gutangira ngo kuko ryaba ritujuje ibyangombwa bisabwa n’amategeko.
Iri shuri ryashinzwe n’abarimu bibumbiye mu muryango utegamiye kuri Leta witwa “UBUMWE” babona bararenganijwe bikomeye kuko bo babona nta cyangombwa na kimwe kibura ngo ritangire gukora.
Mushinzimana Adrien, umwarimu witeguye kwigisha mu ishuri Ireme waganiriye na IGIHE avuye ku murenge wa Nyarugenge kwakira (...)
Ishuri rishya Saint Nicolas riherereye mu Rwampara, mu murenge Nyarugenge hakunze kwitwa ku Gisikuti, ryangiwe gutangira ngo kuko ryaba ritujuje ibyangombwa bisabwa n’amategeko.
Iri shuri ryashinzwe n’abarimu bibumbiye mu muryango utegamiye kuri Leta witwa “UBUMWE” babona bararenganijwe bikomeye kuko bo babona nta cyangombwa na kimwe kibura ngo ritangire gukora.
Mushinzimana Adrien, umwarimu witeguye kwigisha mu ishuri Ireme waganiriye na IGIHE avuye ku murenge wa Nyarugenge kwakira ibaruwa ivuga ko batemerewe gukora, yadutangarije ko atabona impamvu babuzwa gutangira nyamara barafashe amafaranga yabo bakayashyira ku mazu bakodesheje ubuyobozi bubizi.
Iyo baruwa igira iti
“Bwana Muyobozi wa ONG-IREME
Impamvu :Gusubiza ibaruwa yanyu isaba gufungura ishuri.
Dushingiye ku mpamvu zigaragara ko mutujuje inyubako yujuje amabwiriza asabwa na REB (Rwanda Education Board), ndabamenyesha ko muterewe gufungura ishuri. Mugire amahoro.”
Mushinzimana Adrien avuga ko n’ubwo ubuyobozi bw’umurenge wa Nyarugenge bwabahaye iyi baruwa, babona bararenganye kuko ku bwabo bujuje ibyangombwa byo gutangiza ishuri.
Mushinzimana yagize ati “Nubwo ubona baduhaye uru rupapuro rutubuza gukora nta muntu n’umwe wigeze usura hano babyumva mu magambo.”
IGIHE kiganira n’umunyamabanga nshingwabikorwa w’umurenge wa Nyarugenge Mushinzimana Felix yatubwiye ko ari kwa muganga ko nibishoboka ari buze kuduhamagara.
Ishuri Saint Nicolas ryangiwe gutangira mu gihe abandi banyeshuri bamaze icyumweru kirenga batangiye amasomo yabo.
Location: Ndamage Building 4th floor
P.O Box: 3477 Kigali- Rwanda
Phones:
+250 788 74 29 08, +250 788 49 69 15, +250 725 94 66 08
Email:
[email protected], [email protected]


text:
Nyuma y’umugoroba w’babyeyi, barifuza n’uw’abana
Nyuma yo kubona ibyiza ‘Umugoroba w’ababyeyi’ uzanye mu guhindura ubuzima bw’imiryango abagore n’abagabo bagahura bakaganira, abaturanyi bakungurana inama, bagakemura ibibazo biri mu miryango bakareba n’ibibafasha kugera ku iterambere, bamwe mu babyeyi b’i Gikomero mu Karere ka Gasabo bifuje ko habaho n’umugoroba w’abana.
Aba babyeyi bo mu Murenge Gikomero badutangarije ko bifuza ko habaho n’umugoroba w’abana bityo abana baba bafite imico mibi bagahura na bagenzi babo n’abakuru (...)
Nyuma yo kubona ibyiza ‘Umugoroba w’ababyeyi’ uzanye mu guhindura ubuzima bw’imiryango abagore n’abagabo bagahura bakaganira, abaturanyi bakungurana inama, bagakemura ibibazo biri mu miryango bakareba n’ibibafasha kugera ku iterambere, bamwe mu babyeyi b’i Gikomero mu Karere ka Gasabo bifuje ko habaho n’umugoroba w’abana.
Aba babyeyi bo mu Murenge Gikomero badutangarije ko bifuza ko habaho n’umugoroba w’abana bityo abana baba bafite imico mibi bagahura na bagenzi babo n’abakuru muri bo bakabagira inama.
Nyirabuhinja Budensiyana umwe muri aba babyeyi banagize itorero ryo kubyina ry’uyu murenge, yadutangarije ko umugoroba w’ababyeyi ubabereye umugisha kuko bahura bakaganira ku bibazo bafite mu miryango, bakanahana impanuro n’inama mu kwiteza imbere.
Minisiteri y’Uburinganire n’Iterambere ry’Umuryango muri uku kwezi kwijihijwemo umunsi w’abagore, yatangaje ko muri uyu mwaka umugoroba w’ababyeyi kazashyirwamo ingufu mu kuzamura iterambere ry’umuryango, aho abagize umuryango bagomba kuzajya baganira bakungurana ibitekerezo, bagaha ingufu umuryango bakareba n’iterambere ryawo.
Location: Ndamage Building 4th floor
P.O Box: 3477 Kigali- Rwanda
Phones:
+250 788 74 29 08, +250 788 49 69 15, +250 725 94 66 08
Email:
[email protected], [email protected]


text:
Queen Cha ubundi amazina ye nyakuri ni Mugemana Yvonne, se umubyara yitwa Mugemana Charles, nyina akaba Nyiraneza Adeline. Yavutse tariki 5 kamena 1991, avukira mu cyahoze cyitwa Perefegitura Gitarama, ubu atuye Nyamirambo ho mu Mujyi wa Kigali.
Amashuri ye abanza yayigiye mu ishuri ESCAF(Ecole de Science Anglais Francais), icyiciro rusange cy’ayisumbuye acyigira muri GSNDL(Groupe Scolaire Notre Dame de Lourdes) Byimana, icyiciro gisoza ayisumbuye acyigira mu ishuri ry’Urwunge rw’amashuri yisumbuye rw’i Butare.
Queen Cha ubu ari kwiga muri Kaminuza Nkuru y’u Rwanda mu mwaka wa kabiri w’ishami ry’Ibinyabuzima (Biologie).
Yatangiye muzika mu mpera za 2011 biturutse ku nama yagiriwe na Riderman yavuze ko ari nawe mujyanama (manager) we.
Kuririmba yahise abihera ku ndirimbo “Uranyura”... soma ibindi


text:
Quelque Part Bar & Resto: Ibitaramo bidasanzwe muri Week-End
Buri wa Gatanu no ku wa Gatandatu, muri Quelque Part Bar & Restaurant hategurwa ibitaramo bihuza abahanzi banyuranye ariko cyane cyane abakizamuka muri muzika nyarwanda.
Mu kiganiro twagiranye na Ishema Kevin Patrick, umwe mu babitegura, yadutangarije ko iki gikorwa kiba kigamije gushyira ahagaragara impano z’abahanzi bakizamuka muri muzika no mu mikino irimo gusetsa.
Akomeza atangaza ko bitewe n’inzira zigoye zo kugira ngo abahanzi babone aho bigaragariza, ni muri urwo rwego Quelque (...)
Buri wa Gatanu no ku wa Gatandatu, muri Quelque Part Bar & Restaurant hategurwa ibitaramo bihuza abahanzi banyuranye ariko cyane cyane abakizamuka muri muzika nyarwanda.
Mu kiganiro twagiranye na Ishema Kevin Patrick, umwe mu babitegura, yadutangarije ko iki gikorwa kiba kigamije gushyira ahagaragara impano z’abahanzi bakizamuka muri muzika no mu mikino irimo gusetsa.
Akomeza atangaza ko bitewe n’inzira zigoye zo kugira ngo abahanzi babone aho bigaragariza, ni muri urwo rwego Quelque Part Bar & Restaurant ifatanyije n’itsinda rigamije guteza imbere abahanzi bakizamuka (The Best Promoters Up Coming Artist), bategura buri wa Gatanu n’uwa Gatandatu ibitaramo bigaragaramo abahanzi bafite impano nyinshi zitandukanye.
Agira ati "Abitabira ibyo bitaramo bakuramo ubutumwa butandukanye bunyuze mu ndirimbo kandi bakibonera imbonankubone abo bahanzi. Ni umwanya kandi wo kuruhuka."
Ku birebana n’uburyo bwo kwinjira muri ibyo bitaramo, Ishema atangaza ko biba ari ubuntu nta n’umwe wishyura. Ati "Bikorwa mu rwego rwo kugira ngo dufashe abantu kuruhura umutwe."
Location: Ndamage Building 4th floor
P.O Box: 3477 Kigali- Rwanda
Phones:
+250 788 74 29 08, +250 788 49 69 15, +250 725 94 66 08
Email:
[email protected], [email protected]


text:
Nyabugogo: Ubujura bwo mu modoka buravugiriza
Muri iki gihe Nyabugogo habaye ihuriro ry’abantu benshi, abatega imodoka zitwara abagenzi, abahahira mu maduka yegereye Gare cyangwa se aho bakunda kwita ku mashyirahamwe, urujya n’uruza rw’imodoka ziva cyangwa se zigana mu mujyi hagati no mu ntara, ubujura buragenda bufata indi sura.
Ikigaragaraga muri iyi minsi ariko ni uko abo benengango bibasiye abagenda mu mamodoka bakabambura amatelefoni cyangwa se bakabatwara ibindi bintu by’agaciro.
Aba babikora, bafite amayeri menshi atandukanye. (...)
Muri iki gihe Nyabugogo habaye ihuriro ry’abantu benshi, abatega imodoka zitwara abagenzi, abahahira mu maduka yegereye Gare cyangwa se aho bakunda kwita ku mashyirahamwe, urujya n’uruza rw’imodoka ziva cyangwa se zigana mu mujyi hagati no mu ntara, ubujura buragenda bufata indi sura.
Ikigaragaraga muri iyi minsi ariko ni uko abo benengango bibasiye abagenda mu mamodoka bakabambura amatelefoni cyangwa se bakabatwara ibindi bintu by’agaciro.
Aba babikora, bafite amayeri menshi atandukanye. Uraba uhagaze muri feux rouges (ya matara ayobora imodoka) ukabona umuntu araje ashikuje telefoni uwo mwicaranye mu modoka. Abandi bakaza bakegera imodoka, bagira Imana bagasanga hari umuryango utarimo ikare, bagahita bafungura bagatwara ibyo babona hafi, cyane cyane ibikapu, dore ko akenshi abatwara imodoka bashyira ibikapu birimo ibintu bitandukanye kuri imwe mu ntebe z’imodoka.
Ikibabaje kandi, ni uko abo bajura bahita bigendera, uwibwe agataka akabura umutabara, nyamara inkengero z’umuhanda zuzuye abantu. Iyo abo bajura bamze kugira uwo bacuza utwe, bahita biruka berekeza iya Nyabugogo mu gishanga.
Umugabo aherutse kuba ari i Nyabugogo yiviriye ku kazi nimugoroba, ageze hafi ya gare, asanga hari umubyigano w’imodoka ukomeye cyane, kubona aho unyura ntibyamworohera. Umusore yaraje akomanga ku kirahure cy’imodoka asa n’ushaka kugira icyo amubwira. Umusore wawe na we yahise afungura urugi kuko yari amaze kubona ko ku ntebe ku ruhande rw’umushoferi hari hateretse igikapu kirimo imashini.
Yahise agiterura ariruka. Uwari atwaye imodoka yashatse kuvamo ngo amukurikire, undi musore na we wari uhagaze iruhande rw’imodoka yahise amukubita urushyi mu maso, nuko ahita yisubirira mu modoka abura uko abigenza.
Bigaragaza ko abafite umugambi wo kwiba kuri ubu buryo, baba bafite abandi bakorana aho hafi.
Ibi rero birasaba abatwara imodoka kugenda bafite amakenga, maze bakita kuri ibi bikurikira:
1. Kureba niba imiryango y’imodoka ifunze neza,
2. Kudapfa kumanura ikirahure igihe cyose hagize umuntu utazi ushaka kukuvugisha,
3. Kwirinda kuvugira kuri telefoni igihe utwaye imodoka, uretse ko byo ari n’amakosa ahanwa n’amategeko y’umuhanda,
4. Inzego z’umutekano nizikaze umurego mu guhashya aba bajura bibasira abagenda mu modoka.
Uko biri kose umuntu agomba kubaho ari uko yakoze umurimo utunganye. N’aho gushaka kubaho ari uko watwaye iby’abandi ku ngufu, ntibira ubikora, kuko akari kera utabwa muri yombi. Abafite gahunda yo gutungwa no kwambura iby’abandi bashaka bakwisubiraho hakiri kare kuko amaherezo inzego z’umutekano zizabata muri yombi.
Agapfa kaburiwe ni impongo!
Umukunzi wa IGIHE/Nyabugogo
Location: Ndamage Building 4th floor
P.O Box: 3477 Kigali- Rwanda
Phones:
+250 788 74 29 08, +250 788 49 69 15, +250 725 94 66 08
Email:
[email protected], [email protected]


text:
Akarere ka Burera gafite intumbero yo kugabanya ubukene mu baturage
Umuyobozi w’akarere ka Burera atangaza ko intumbero ako karere gafite ari iyo kugabanya ubukene mu baturage bagatuye kuburyo buzasigara ari umugani kandi ngo yizeye ko bazabigeraho bafatanyije.
Semabagare Samuel avuga ko bagambiriye, mu myaka iri mbere, kugabanya ubukene bagendeye ku guteza imbere ubuhinzi n’ubworozi kuko ako karere gafite ubutaka bwera ibihingwa bitandukanye.
Akomeza avuga ko bashyize imbere kuzubaka ahazajya hatunganyirizwa ibikomoka ku buhinzi n’ubworozi kugira ngo byongererwe agaciro bityo biteze imbere umuhinzi kandi binatange akazi ku banyaburera benshi.
Agira ati “ ni ukuvuga ngo nimuhinga marakuja tuyikamurire hano iwacu, amata arahari, tugemure amata ariko dukore za “fromage”,…gutyo gutyo…”.
Yongera ho ko bazongera umusaruro w’amafi aturuka mu biyaga bya Burera na Ruhondo, byo muri ako karere. Bubatse n’amazu kuri ibyo biyaga yo gutunganyiriza mo amafi kuburyo azajya ashyirwa mu bikombe (Boite de Conserve) akagurishwa hirya no hino nk’uko abihamya.
Mu rwego rwo gukomeza guteza imbere akarere ka Burera ndetse no kuzamura imibere ho y’abagatuye, ubuyobozi bw’ako karere buvuga ko buzabyaza umusaruro ubwiza nyaburenga bugaragara muri ako karere.
Mu karere ka Burera hari ibintu bitandukanye bikurura ba mukerarugendo, birimo ibiyaga bya Burera na Ruhondo n’imisozi ibikije, igishanga cy’Urugezi kibyara amazi y’ibyo biyaga ndetse n’ikirunga cya Muhabura kirimo ingagi zo mu birunga.
Semabagare avuga ko bazubaka amahoteli muri ako karere kuburyo abakerarugendo bazajya baza gusura ibyo byiza nyaburanga bazajya banaharara, bityo basige amadovize.
Akomeza avuga ko kandi mu rwego rwo gukomeza gukurura ba mukerarugendo bagiye gushyira amato mato yihuta mu biyaga bya Burera na Ruhondo kugira ngo abo bamukerarugendo bajye bakorera mo siporo maze bahasige amadevize.
Umuyobozi w’akarere ka Burera akomeza ashishikariza abashoramari gushora imari muri ako karere bahubaka amacumbi, bahubaka inganda zitunganya ibihingwa bihera n’ibindi bityo abanyaburera batere imbere bakora imirimo idashingiye ku buhinzi gusa.


text:
Amazu atandatu yubakirwa abarokotse Jenoside yakorewe abatutsi batishoboye bo mu murenge wa Mushubati mu karere ka Rutsiro yatangiye kubakwa mu kwa gatandatu mu mwaka wa 2012, bikaba byari biteganyijwe ko agomba kubakwa mu gihe kingana n’umwaka umwe, ariko amwe muri yo agejeje mu kwezi kwa kane 2014 ataruzura.
Rwiyemezamirimo witwa Gatabazi Daniel watsindiye isoko ryo kubaka ayo mazu avuga ko we atigeze ananirwa kuyubaka. Abamuhaye isoko na bo ntibigeze bamufata nk’aho kuyubaka byamunaniye, ahubwo ngo gutinda kuzura byatewe n’uko hari ibyo yabasabaga agomba gukoresha ntibabimuhe, nk’uko babaga babyemeye.
Ikigega gitera inkunga abarokotse Jenoside batishoboye (FARG) ni cyo cyatanze inkunga yo kubakira abatishoboye barokotse Jenoside batuye hirya no hino mu mirenge igize akarere ka Rutsiro. Ubuyobozi bw’akarere buvuga ko ayo mafaranga bukimara kuyakira na bwo bwahise buyoherereza imirenge kugira ngo ikorane na ba rwiyemezamirimo mu bikorwa byo kubaka ayo mazu.
Amazu yo mu yindi mirenge yo ngo yarubatswe, ararangira, ariko ikibazo kivuka ku mazu atandatu yagombaga kubakwa mu murenge wa Mushubati. Rwiyemezamirimo wahawe isoko ryo kubaka amazu yo mu murenge wa Mushubati avuga ko inzu imwe abamuhaye isoko bari bayigeneye miliyoni ebyiri n’ibihumbi 342.
Ikibazo cya mbere cyavutse ngo ni uko abubakirwa amazu ari bo bagombaga kwishakira ibibanza nk’uko byari biri mu masezerano, ariko rwiyemezamirimo amara amezi atandatu ataratangira kubaka, ategereje ibibanza bitunganye byo kubakamo ntiyabibona kubera ko ngo abagombaga kubakirwa basabwe kwisiziriza ibibanza nyamara nta bushobozi bafite.
Bitewe n’uko igihe yari yahawe cy’umwaka umwe cyo kuba yarangije kubaka ayo mazu yabonaga kiri kumushirana, rwiyemezamirimo ngo yumvikanye n’akarere asiza ibyo bibanza bitandatu byose akoresheje amafaranga ye bwite. Nyamara ibibanza bimaze kuzura, rwiyemezamirimo ngo yatanze fagitire yabyo, ariko babura uko bamwishyura kubera ko mu masezerano ntaho byari byanditse.
Rwiyemezamirimo ngo yari yemeye gusiza ibyo bibanza byose uko ari bitandatu ku mafaranga ibihumbi 600, ariko ngo ku mafaranga yakoresheje harenzeho ibihumbi 240 kubera ko ngo hari ibibanza bitatu byamugoye cyane kubera ko byarimo amabuye kandi biri n’ahantu hahanamye.
Ubusanzwe rwiyemezamirimo ngo yagendaga yubaka icyiciro yakirangiza bakamwishyura amafaranga ahwanye n’ibyo yakoze nk’uko byari mu masezerano.
Ayo mafaranga rwiyemezamirimo yakoresheje ku bibanza ngo ari mu byadindije akazi kuko yakoreshejwe mu byo atari ateganyirijwe, hiyongeraho n’ikibazo cyo kwanga kuyamwishyura kuko ntaho agaragara mu masezerano yanditse.
Rwiyemezamirimo we yabagaragarije ko amafaranga bateganyije kuri buri nzu ari make kuko hagiye havuka izindi mbogamizi bituma ya mafaranga arenga.
Ubuyobozi bw’umurenge wa Mushubati n’ubw’akarere ka Rutsiro bwemereye rwiyemezamirimo ko nagera mu bikoni bazatanga umuganda wo kubumba amatafari yo kubaka ibikoni kugira ngo nibura bigabanye igihombo rwiyemezamirimo yari yaguyemo kubera ko abamuhaye isoko ari bo bari bakoze imibare nabi.
Igihe cyo kubaka ibikoni kigeze, rwiyemezamirimo yasabye ya matafari bemeye kubumba binyuze mu muganda ntiyayabona kubera ko abaturage barimo bakoreshwa mu yindi miganda yo kubumba amatafari yo kubaka ibyumba by’amashuri y’uburezi bw’ibanze bw’imyaka icyenda na cumi n’ibiri. Ngo bamubwiye ko umuganda bamwemereye wo kubumba amatafari yo kubaka ibikoni azawubona izo nyubako z’amashuri zimaze kurangira, ariko n’aho zirangiriye, uwo muganda ngo ntawo yigeze ahabwa.
Igikoni kimwe bakibariye ko kigomba kubakwa n’amatafari 600 ya rukarakara. Rwiyemezamirimo yasabye ko bamwishyura amafaranga yakoresheje mu gusiza ibibanza bitandatu by’amazu manini kugira ngo ayakoreshe mu kwibumbira amatafari yo kubaka ibikoni, abyubake arangize akazi ke, ariko na yo barayamwima.
Nubwo hari ibyo yasabaga ntabihabwe, bigatuma akazi ke kadindira, Gatabazi Daniel wubaka ayo mazu avuga ko yanze kuyata kuko yabonaga ari we uzabihomberamo, izina rye rikangirika, ndetse ubutaha ntabashe kongera kujya apiganira amasoko.
Amazu atatu yarangije kuyubaka, yo n’ibikoni byayo hamwe n’ubwiherero bwayo, hasigara andi mazu atatu agomba kurangiza akayubakira n’ibikoni n’imisarani. Impamvu yiyemeje gukomeza kuyubaka akayarangiza ngo ni uko igihe cy’imvura nyinshi cyashoboraga gutuma amazu asenyuka, bikazamugora yongera kuyazamura.
Ku wa gatatu tariki 16/04/2014, rwiyemezamirimo yagarutse ku buyobozi bw’umurenge wa Mushubati, asaba ko yahabwa amafaranga yakoresheje mu gusiza ibibanza kugira ngo abone uko ayakoresha yuzuza amazu atatu, ibikoni n’ubwiherero bwayo.
Mu mafaranga ibihumbi 840 yishyuzaga yakoresheje asiza ibyo bibanza, umunyamabanga nshingwabikorwa w’umurenge wa Mushubati, Munyamahoro Muhizi Patrick ngo yamubwiye ko amafaranga bemera bazamwishyura ari ibihumbi 600 nk’uko babyumvikanyeho, na ho ayo yandi angana n’ibihumbi 240 yarenzeho rwiyemezamirimo akayihombera. Rwiyemezamirimo we avuga ko amafaranga bateganyije yarenze kubera imiterere mibi y’ahantu bimwe mu bibanza biherereye.
Umunyamabanga nshingwabikorwa w’umurenge wa Mushubati yahise yandikira ibaruwa rwiyemezamirimo ajya kubaza ikibazo cye ku karere. Ageze ku karere yabonanye n’umuyobozi wungirije ushinzwe imibereho myiza y’abaturage, Nyirabagurinzira Jacqueline, uwo muyobozi abajije ku murenge bamubwira ko amafaranga rwiyemezamirimo asaba umurenge uyemera, ariko ko nta ho bafite bashobora guhita bayakura ngo bayamwishyure.
Akarere kategetse umurenge gushaka ayo mafaranga mu buryo bwihutirwa kuko umurenge ari wo wakoze amakosa, kugira ngo rwiyemezamirimo ashobore kurangiza ibyo bikorwa yatangiye.
Umurenge wa Mushubati na wo wahise ufata icyemezo cyo guteranya inama njyanama y’umurenge mu minsi ya vuba kugira ngo batekereze aho ayo mafaranga azava.
Rwiyemezamirimo na we yemeye kurangiza ayo mazu n’ibikoni n’ubwiherero bwayo akoresheje amafaranga ye bwite noneho akazishyuza nyuma, mu rwego rwo kugira ngo izina rye ritangirika bikazatuma atagirirwa icyizere cyo gupiganira andi masoko.


text:
Knowless na Dream Boys mu gushishikariza abakundana kudacibwa intege n’amagambo y’abantu
Ubwo umunsi ku munsi usanga abantu bakundana, ku ruhande abatabyishimira bagashaka kwitambika, abahanzi nyarwanda bagize itsinda rya Dream Boys na Knowless bazasohora muri iki cyumweru indirimbo bise “Baramponda”, irimo gukorerwa muri Kina Music na Producer Clement, izaza ibahumuriza kudacibwa intege n’amagambo.
Nk’uko Producer Clement Ishimwe urimo kuyitunganya yabitangarije IGIHE, “Baramponda” ngo ni indirimbo y’urukundo nk’izindi, ariko ifite ubutumwa bwihariye kandi yizera ko buzafasha benshi, (...)
Ubwo umunsi ku munsi usanga abantu bakundana, ku ruhande abatabyishimira bagashaka kwitambika, abahanzi nyarwanda bagize itsinda rya Dream Boys na Knowless bazasohora muri iki cyumweru indirimbo bise “Baramponda”, irimo gukorerwa muri Kina Music na Producer Clement, izaza ibahumuriza kudacibwa intege n’amagambo.
Nk’uko Producer Clement Ishimwe urimo kuyitunganya yabitangarije IGIHE, “Baramponda” ngo ni indirimbo y’urukundo nk’izindi, ariko ifite ubutumwa bwihariye kandi yizera ko buzafasha benshi, ati “Ubutumwa ifite ni ubw’urukundo, kubwira abantu ko niba hari uwo ukunda utagomba kumureka ngo ni uko abantu bavuze ibi n’ibi.”
Mu rwego rwo kwirinda ko abandi bahanzi bashobora guhita bayigana itarasohoka Clement yatubwiye ko adashobora kugira amagambo ayigize, ngo bashonje bahishiwe.
“Baramponda” izaba ari indirimbo ya mbere Dream Boys ikoreye muri Kina Music.
Ishimwe Clement urimo kuyitubnganya, akaba ari nawe muyobozi wa Kina Music, atangaza ko yifuza ko ubufatanya bwazakomeza bukaba ubw’igihe kirekire.
Location: Ndamage Building 4th floor
P.O Box: 3477 Kigali- Rwanda
Phones:
+250 788 74 29 08, +250 788 49 69 15, +250 725 94 66 08
Email:
[email protected], [email protected]


text:
Gakenke: Ntibikwiye ko hategerezwa ko umwaka urangira kugirango umunyeshuri asibizwe
Gakenke: Ntibikwiye ko hategerezwa ko umwaka urangira kugirango umunyeshuri asibizwe
Posted on February 10, 2015 by admin in Amasomo
Abarezi barasabwa kumenya ko batagomba gutegereza ko umwaka urangira kugirango bamenye ko bagomba gusibiza umwana cyangwa kumwimura kuko iminota 40 y’isomo ihagije kugirango umurezi abe yabashije kumenya niba umwana ashoboye cyangwa se afite intege nke. N’ubwo gusibira bitabujijwe ariko ngo abarezi ntibakwiye kurindira kuko gufata icyemezo nyuma y’umwaka Atari byo, ahubwo icyo gihe biba ari […]
Ngororero: Abashinzwe uburezi barasabwa kwegera inzego bahagarariye
Posted on February 10, 2015 by admin in Ibikorwa
Nyuma y’aho bigaragaye ko hakiri icyuho mu kugenzura imigendekere y’uburezi mu mirenge igize akarere ka Ngororero, abashinzwe uburezi ku rwego rw’imirenge barasabwa kugabanya gukorera mu biro ahubwo bakajya aho abarezi n’abanyeshuri bari kenshi bakabasha kubaha inama no gukosora ibitagenda. Kuba mu karere ka Ngororero hakiboneka abana bata ishuri bikamenyekana bitinze, hakaba n’abarimu ndetse n’abayobozi b’ibigo […]
Abarezi bakomeje gusaba ihahiro rusange rijyanye n’ubushobozi bwabo
Posted on February 10, 2015 by admin in Umwarimu
Abarezi bari mu bakozi ba Leta bahembwa umushahara muto bitewe n’uko ubushobozi bw’igihugu bungana. Ibiciro biri ku isoko n’umushahara wabo usanga bigoye kubihuza kugira ngo babashe kubaho bityo bagasaba Leta kubafasha bakabona ihahiro rusange bahahiramo rijyanye n’ubushobozi bwabo. Ni mu matariki ya mbere y’ukwezi mu masaha y’agasusuruko, abanyeshuri bari mu ishuri ariko umwe mu barimukazi […]
Nyamasheke: Bagiye guhagurukira ikibazo cy’abana bata ishuri bakajyanwa mu burobyi
Posted on February 10, 2015 by admin in Imyitwarire
Ubuyobozi bw’akarere ka Nyamasheke butangaza ko buhangayikishijwe kandi ko buri gihe gutangira kugira icyo bukora ku birebana n’abana bata amashuri bakajya cyane mu burobyi abandi bakajya kurinda imirima y’umuceri mu gihe abandi bajyanwa gusoroma ibyayi. Ubuyobozi bw’akarere butangaza ibi nyuma y’uko muri iyi minsi havugwa umubare utari muto w’abana bashyirwa mu makipi y’uburobyi kugira ngo […]
Happy, grumpy, excited – Kids march off to schools as academic year begins
Posted on January 27, 2015 by admin in English, Ibikorwa
With the end of vacations, children across Kigali city were seen bustling to schools. While for most, it was a day of reunion of sorts with friends and classmates, for others the experience of going to school itself was new. Some of the tiny tots, reluctant to part with their parents, were seen teary-eyed, some […]
Kayonza: Intensify role in drug fight, schools urged
Posted on January 8, 2015 by admin in English, Imyitwarire
Consolee Uwibambe, in charge of social affairs in Kayonza district urged schools Wednesday to take a more active role in identifying alcohol and drug abusers and in developing programs to help those students. The call was made in the seminar that attracted by school managers and teachers in Kayonza district that outlined ways to identify […]
Ngororero: Barifashisha icyumba cy’urubyiruko mu kurukangurira ibirebana no kuboneza urubyaro no kwirinda SIDA
Posted on January 8, 2015 by admin in Ibikorwa
Ibitaro n’ibigo nderabuzima byo mu karere ka Ngororero byatangiye gahunda yo gushyiraho inzu y’ubujyanama n’ubukangurambaga ku rubyiruko muri gahunda yo kwirinda SIDA no kubaha ubumenyi ku byiza byo kuringaniza urubyaro. Iki cyumba kizwi nka “Icyumba cy’urubyiruko” gitegerejwe ho gufasha mu kugabanya umubare w’abandura agakoko gatera SIDA ndetse no guha urubyiruko ubumenyi ku kuringaniza urubyaro batarashaka, […]
Kayonza: Ibiyobyabwenge mu mashuri ngo bigomba guhagurukirwa
Posted on January 7, 2015 by admin in Imyitwarire
N’ubwo mu bigo by’amashuri abanyeshuri basakwa iyo bagiye kwiga, ngo ntibibuza bamwe kwinjiza ibiyobyabwenge mu bigo byabo kandi bakanabinyweramo. Ibiyobyabwenge byinjizwa mu bigo by’amashuri mu ibanga rikomeye kuko abanyeshuri babituma abaturage bo hanze bakabibazanira, kandi kenshi ngo abayobozi ntibarabukwa nk’uko bamwe mu banyeshuri twavuganye babivuga. Umwali Olive wiga mu ishuri rya GS Mukarange Catholique abisobanura […]
Kamonyi: Imfura z’uburezi bw’ibanze bw’imyaka 12 ziteguye Ikizamini cya Leta
Posted on October 14, 2014 by admin in Amasomo
Aho bari mu myiteguro yo gukora ikizamini cya Leta gisoza amashuri yisumbuye, kizatangira tariki 21/10/2014, imfura za Gahunda y’uburezi bw’ibanze bw’imyaka 12 ziga ku Rwunge rw’amashuri St Dominique Gihara, zirishimira ko bageze ku musozo w’amasomo bize hari ababaca intege. Nyuma y’imyaka 6 iyi gahunda itangiye, imfura zayo ziri kwitegura gukora ikizamini cya Leta gisoza amashuri […]
Gatunda: Imiziki n’amafilime ku isonga mu gutesha urubyiruko amashuli.
Posted on September 27, 2014 by admin in Imyitwarire
Mu gihe bamwe mu babyeyi bo mu murenge wa Gatunda akarere ka Nyagatare bavuga ko bahangayikishijwe no kuba bamwe mu bana babo bamaze kuba ingimbi n’abangavu bata amashuli kubera amafilime n’utubari, ubuyobozi bw’umurenge wa Gatunda bubasaba kugira uruhare mu mirere y’abana babo. Umurenge wa Gatunda ahanini ugizwe n’icyaro. Umubare munini w’abawutuye batunzwe n’ubuhinzi. Aho hagerejwe […]


text:
Abagore bo mu murenge wa Rukara mu karere ka Kayonza bihaye umuhigo wo kugeza amazi mu busitani bw’urwibutso rushya rw’abazize Jenoside yakorewe Abatutsi mu 1994 ruri kubakwa i Karubamba muri uwo murenge.
Urwo rwibutso ruzimurirwamo imibiri y’abazize Jenoside basaga ibihumbi umunani bashyinguye mu mva zari zaratangiye kwangirika. Hari gahunda y’uko kwibuka ku nshuro ya 20 byazatangira iyo mibiri yarimuriwe mu mva nshya, ubu imirimo yo kubaka urwo rwibutso ikaba ikomeje gukorwa.
Abagore b’i Rukara ngo barebye basanga hari umusanzu bashobora gutanga kuri urwo rwibutso kugira ngo ruse neza, biyemeza kurukorera ubusitani nk’uko Nyinawumuntu Agnes, umuhuzabikorwa w’inama y’igihugu y’abagore muri uwo murenge abivuga.
Bari bamaze iminsi batera pasiparumu muri ubwo busitani, ariko baza kugira ikibazo cy’izuba ryatumye izo pasiparumu zidafata biyemeza kujya bazivomerera. Aho bavomaga amazi yo kuhira ubwo busitani ngo ni kure kuko ari mu ntera ingana n’ikirometero uvuye kuri urwo rwibutso, bikaba bibavuna igihe bari kuhira.
Ibyo ngo ni byo byatumye biyemeza gutanga umusanzu kugira ngo bazageze amazi kuri urwo rwibutso bityo kurukorera isuku bo kuhira ubusitani bwa rwo igihe bibaye ngombwa byorohe. Nyinawumuntu avuga ko abagore biyemeje ko buri mugore yatanga umusanzu w’amafaranga 100, kugeza ubu bakaba bamaze kubona amafaranga asaga gatoya ibihumbi 95.
Inyigo yari yakozwe n’ikigo cya EWSA y’uburyo amazi yagera kuri urwo rwibutso ngo iri hagati y’ibihumbi 100 b’ibihumbi 125 nk’uko umukozi ushinzwe irangamimerere mu murenge wa Rukara Rugema Justin abivuga.
Nyinawumuntu avuga ko abagore bagikomeje gukusanya amafaranga kugira ngo intego ya bo bazayigereho, akavuga ko hari imidugudu yari itararangiza kuyatanga.
Abagore bo mu murenge wa Rukara bafite ibikorwa by’ubwitange bitandukanye bagenda biyemeza gukora, kuko uretse ubwo busitani bwo ku rwibutso banakoze ubusitani ku nzu ya mwarimu mu murenge wa Rukara no ku zindi nyubako za leta, ndetse bakaba bangira gahunda ya bo yihariye y’umuganda, aho bafasha abatishoboye bakanakora imihanda ihuza imidugudu.
Ibi byose ngo babikora nta gahato kuko babiganiraho mu mugoroba w’ababyeyi, ubundi bakumvikana ku gikorwa bakora ntawe baniganye ijambo kuko buri wese atanga igitekerezo nk’uko abagore batandukanye twaganiriye babivuga.